నవనందులు ..
Tue, Jul 30, 2013, 05:06 PM
శివుడి వాహనమైన నందీశ్వరుడు ఆయనని చూడకుండా క్షణమైనా ఉండలేడు. అందుకే శివయ్య ఎక్కడ వెలసినా నంది ఆయనను చూస్తూ ఎదురుగానే బుద్ధిగా కూర్చుని కనిపిస్తుంటాడు. తనకి శివుడికి మధ్యలో భక్తులు ఏ మాత్రం అడ్డొచ్చినా ఆయన మహా బాధపడిపోతాడు. ఈ కారణంగానే భక్తులు ముందుగా ఆయన అనుగ్రహాన్ని సంపాదించుకుని, ఆ తరువాత శివయ్యని దర్శిస్తూ వుంటారు.
అలా శివయ్యను కనిపెట్టుకుని వుండే నంది పేరున వివిధ క్షేత్రాలు విలసిల్లుతున్నాయి. అలాంటి వాటిలో 'నవనందులు' విశిష్టమైనవిగా అలరారుతున్నాయి. కర్నూలు జిల్లాలో ప్రసిద్ధ పుణ్య క్షేత్రమైన 'మహా నంది'తో పాటు అక్కడికి దగ్గరలో వున్న మిగతా ఎనిమిది నంది క్షేత్రాలను కలుపుకుని 'నవనంది క్షేత్రాలు'గా పిలవబడుతున్నాయి. ఇవన్నీ నంది పేరునే కనిపిస్తున్నప్పటికీ ఆయన శివుడితో కలిసే ఇక్కడ పూజలు అందుకుంటూ ఉంటాడు.
శివుడు 'నందీశ్వరుడు' గా వెలసినది 'ప్రథమనంది' గా, పరమశివుడి అనుగ్రహాన్ని కోరుతూ నాగులు తపస్సు చేసినది 'నాగనంది' గా అలరారుతున్నాయి. చంద్రుడు తపమాచరించిన ప్రదేశం 'సోమనంది' గా ... రుషి గణాలు పూజించినది 'శివనంది' గా విలసిల్లుతున్నాయి. ఇక ముక్కంటి కోసం సూర్యుడు తపస్సు చేసిన ప్రదేశం 'సూర్య నంది'గా, సాక్షాత్తు శ్రీమన్నారాయణుడు శివుడి కోసం తపస్సు చేసిన ప్రదేశం 'విష్ణునంది'గా పూజలు అందుకుంటున్నాయి.
దేవాధిదేవతలు పూజించిన కారణంగా 'మహానంది' గా, వినాయకుడు పూజించినది 'వినాయక నంది' గా , గరుత్మంతుడు తపస్సు చేసిన ప్రదేశం 'గరుడనంది'గా ప్రసిద్ధి చెందాయి. కార్తీక మాసంలో ఈ నవనందులను దర్శించుకోవడం వలన అనంతమైన పుణ్య ఫలాలు లభిస్తాయని అంటారు. ఇక ఇవన్నీ కూడా ముప్పై కిలోమీటర్ల పరిధిలోనే ఉన్నాయి కనుక ఒక్కరోజులోనే అన్నింటిని దర్శించుకోవచ్చు. ఇలా నవనందులను ఒకే రోజున దర్శించుకుంటే భూప్రదక్షిణ చేసినంత ఫలితం దక్కుతుందని పురాణాలు చెబుతున్నాయి.
navanandulu ..
Tue, Jul 30, 2013, 05:06 PM
shivudi vaahanamaina nandeeswarudu aayanani chudakunda kshanamainaa undaledu. anduke shivayya ekkada velasina nandi aayananu chustuu edurugaane buddhigaa kuurchuni kanipistuntaadu. tanaki shivudiki madhyalo bhaktulu e maatram addochina aayana mahaa badhapadipotadu. ee kaaranamgaane bhaktulu mundugaa aayana anugrahaanni sampaadinchukuni, aa taruvaata shivayyani darsistuu vuntaaru.
alaa sivayyanu kanipettukuni vunde nandi paeruna vividha kshetraalu vilasillutunnaayi. alanti vaatilo 'navanandulu' vishishtamainavigaa alaraarutunnaayi. karnoolu jillaalo prasiddha punya kshetramaina 'mahaa nandi'thoo paatu akkadiki daggaralo vunna migata enimidi nandi kshetraalanu kalupukuni 'navanandi kshetraalu'gaa pilavabadutunnaayi. ivannee nandi perune kanipistunnappatiki aayana shivuditho kalise ikkada poojalu andukuntu untaadu.
shivudu 'nandeeswarudu' gaa velasinadi 'pradhamanandi' gaa, paramasivudi anugrahaanni korutu naagulu tapassu chesinadi 'naganandi' gaa alaraarutunnaayi. chandrudu tapamaacharinchina pradesam 'somanandi' gaa ... rushi ganaalu poojinchinadi 'sivanandi' gaa vilasillutunnaayi. ika mukkanti kosam suuryudu tapassu chesina pradesam 'suurya nandi'gaa, saakshaattu srimannarayanudu shivudi kosam tapassu chesina pradesam 'vishnunandi'gaa poojalu andukuntunnaayi.
devadhidevatalu poojinchina kaaranamgaa 'mahanandi' gaa, vinayakudu poojinchinadi 'vinayaka nandi' gaa , garutmantudu tapassu chesina pradesam 'garudanandi'gaa prasiddhi chendaayi. kaarteeka maasamlo ee navanandulanu darsinchukovadam valana anantamaina punya phalaalu labhistaayani antaaru. ika ivannee kuudaa muppai kilometerla paridhiloonee unnaayi kanuka okkarojulone annintini darsinchukovacchu. ilaa navanandulanu oke rojuna darsinchukunte bhoopradakshina chesinanta phalitam dakkutundani puraanaalu chebutunnaayi.